Nærøy gamle kirke

Nærøy gamle kirke (Nærøykirka) er ei kirke på Nærøya i Nærøy i Nord-Trøndelag. Kirken er fra 1100-tallet. 

Kirken brant i 1750, 1770 og i 1847, og gikk deretter ut av bruk. Etter den siste brannen ble kirkestedet flyttet inn på fastlandet til Lundring kirke, og en trekirke ble her innviet i 1851.

Bygget sto uten tak frem til slutten av 1960-tallet. Ruinene ble oppmålt og gransket av arkitekt Nils Ryjord i 1912, og arkitekt John Tverdahl ledet arbeidet med restaurering og gjenreisning av ruinene i 1948-1961.

Nærøykirkas venner ble stiftet i 1997 og har lagt ned mye arbeid med å få kirken istandsatt. Kirken har fått nytt inventar og i 2004 fikk den nytt skifertak. Sigrid Blekastad har utført glassmaleriene i kirken.

I 2016 raste deler av tårnets vestvegg. Fagfolk fra Nidaros domkirkes restaureringsarbeider og andre var på befaring i 2016. De anslo at kirken er en av de viktigste middelalderkirkene i stein nord for Nidarosdomen, og at det bør være en nasjonal oppgave å ta vare på den.Våren 2017 ble det foretatt sikringsarbeid etter raset. Nedraste steiner ble nummerert og lagret mens tårnet ble tettet og sikret på en måte som var dimensjonert til å vare et par år. Det arbeides med å få anbud fra ulike entreprenører som kan påta seg å gjenoppbygge tårnveggen.

Referanser

Eksterne lenker 
 
 Nærøy gamle kyrkje mista ein vegg , Fortidsminneforeningens nettsider, besøkt 6.6.2018

Kirker i Nærøysund
Kirker i Namdal prosti
Norske middelalderkirker i stein
Religiøse bygninger fra 1100-tallet
Kulturminner i Nærøysund
John Tverdahl